# Bozsó József

### A Wikipédiából, a szabad lexikonból.

Bozsó József
Született:
1966. június 21. (40 éves) Szolnok

Bozsó József (Szolnok, 1966. június 21. – ) magyar színész.

## [szerkesztés] Életút

Tizennyolc éves korában került Budapestre. (1984) Előbb táncos, majd koreográfus lett. Koreografált a győri, a székesfehérvári, a békéscsabai színházban éppúgy, mint a Vidám Színpadon, vagy az MTV zenés műsoraiban. (1984-1986) A Színművészeti Főiskola operett-musical szakára 1986-ban vették fel. Már ebben az évben leszerződtette az Fővárosi Operettszínház, ahol 15 évadot töltött. (1986-2001) Vendégként közreműködött többek között a Madách színház Macskák c. előadásában, Győrben, Békéscsabán, Szegeden és Miskolcon is. Három nyári évadon át (1989 – 1992) szerepelt Salzburgban, az ünnepi játékokon. Öt évig (1989 – 1994) tanított a Színművészeti Főiskolán. Főleg mozgás és zenésmesterség órákat tartott. Egy évig az Állami Balettintézet növendékeinek oktatott színészmesterséget. (1993) Külföldi elfoglaltságai miatt abba kellett hagynia a tanítást. Többször fellépett Japánban, az Amerikai Egyesült Államokban, Kanadában, Izraelben és Európa országaiban. Vendégszerepelt még Mexikóban és Kínában is. Tizenhat év alatt több mint 80 külföldi turnén vett részt. 2001. augusztus 1. óta „szabadúszó”. Jelenleg darabszerződése van Miskolcon, a Miskolci Nemzeti Színházban. Tagja az „Interoperett” társulatának, amely a január 1-jén a televízióban közvetített Újévi Gáláiról híres, de egész nyáron, Budapesten, a Belvárosi Színházban ad koncerteket. Színésze, rendezője a Turay Ida színháznak. 2002 júniusában Kulturális Menedzseri diplomát szerzett az ELTE Bölcsésztudományi Karán, Budapesten.

## [szerkesztés] Külső hivatkozások

- Bozsó József honlapja

A lap eredeti címe "http://hu.wikipedia.org../../../b/o/z/Bozs%C3%B3_J%C3%B3zsef_3084.html"

Kategória: Magyar színészek

##### Views

- Szócikk
- Vitalap
- Aktuális változat

##### Keresés